paragraph_text: Prozvodile su ga tvrtke Ganz iz Budimpešte i tadašnja Tvornica vagona, strojeva i mostova (kasnije Đuro Đaković) iz Slavonskog Broda. Prva garnitura puštena je u promet 20. srpnja 1938. na relaciji Beograd - Sarajevo - Dubrovnik. Bilo je izgrađeno sedam trodijelnih garnitura koje su puštene u promet do 15. lipnja 1939., i to na relacijama Sarajevo - Beograd, Sarajevo - Dubrovnik i Sarajevo - Bosanski Brod. Velike zasluge za uvođenje ovog vlaka imao je tadašnji ministar prometa Mehmed Spaho, zbog čega je jedan od nadimaka ovog vlaka bio Spahin vlak. Drugi nadimak koji je nosio bio je Ludi Sarajlija zbog, za to vrijeme, relativno velike brzine kretanja. Vlak je udaljenost od Beograda do Dubrovnika prelazio za 16 sati i 35 minuta, a brzom vlaku je bilo potrebno 24 sata. Nakon Drugog svjetskog rata šest ispravnih garnitura kratko je vrijeme nosilo imena "Prvi maj", "Sutjeska", "Kozara", "29. novembar", "Kosmaj" i "Istra". Krajem 1960-ih izbačeni su iz prometa, a zamijenio ih je motorni vlak serije 802.Ajdin Fevzija Braco: Od „Spahinog voza“ do „Ludog Sarajlije“ ŽFBH info br. 8 (objavljeno siječnja 2009., pristupljeno 24. lipnja 2018.)